cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy it cy cy cy en cy cy cy cy cy cy cy fr cy nl cy la es cy nb cy en cy ru cy cy cy cy su cy ceb cy cy ca en cy nl en cy su cy su cy es es en es
Grant yn sicrhau dyfodol prosiect dawns | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Mae dyfodol prosiect arloesol dawns wedi’i sicrhau am ddwy flynedd diolch i arian y Loteri.
Mae Chapter a Coreo Cymru yn falch o fod wedi sicrhau arian Loteri gan Gyngor Celfyddydau Cymru i barhau â phrosiect Cynhyrchydd Creadigol Dawns Cymru am ddwy flynedd arall.
Andrea Gallo Rosso & Manolo Perazzi o’r Eidal
Lansiwyd Coreo Cymru ym mis Ionawr 2012 gyda’r nod o gefnogi artistiaid a chwmnïau dawns ac i annog partneriaethau â sefydliadau Cymreig yn ogystal â phartneriaethau â chyd-gynhyrchwyr rhyngwladol. Fel aelod o nifer o rwydweithiau dawns rhyngwladol, mae Coreo Cymru wedi darparu llwyfan ardderchog ar gyfer gwaith dawns o Gymru a thu hwnt.
Bydd Cynhyrchydd Creadigol y rhaglen ddawns yng Nghymru yn parhau i godi safonau ac ansawdd y gweithiau dawns a gynhyrchir yng Nghymru trwy gyfrwng rhaglen fentora gynhwysfawr i artistiaid a chwmnïau. Bydd yn parhau hefyd i gynnig llwyfan i artistiaid a chwmnïau fel y gallant arddangos eu gwaith, rhwydweithio a chynyddu eu proffil oddi mewn i’r DG ac yn rhyngwladol.
Dywedodd Carole Blade, cynhyrchydd creadigol, Coreo Cymru: “Mae’r prosiect hwn yn cynnig cyfle i greu treftadaeth ystyrlon a pharhaol i sector dawns Cymru.
Mae’n fodd o hybu uchelgais ac o sicrhau amcanion a datblygiad artistig ac mae’n sicrhau y bydd ein diwylliant yn fwy cynaliadwy a ffyniannus. Rydym yn edrych ymlaen at barhad ein perthynas â’r sector dawns yng Nghymru a thu hwnt ac at sicrhau cyfleoedd ar gyfer datblygiadau pellach.”
Mae’r rhaglen ar gyfer y cyfnod yn golygu y bydd ‘Rhaglen Ddawns Cymru’, a dreialwyd y llynedd yng Ngŵyl ‘Fringe’ Caeredin, yn cyflwyno darn gan Sally Marie a gomisiynwyd gan Coreo / National Theatre Wales. Bydd tri chwmni arall yn cael eu hyrwyddo hefyd â deunyddiau marchnata ychwanegol, er mwyn sicrhau mwy o amlygrwydd i ddawns o Gymru yn rhaglen y Cyngor Prydeinig o ddigwyddiadau yng Ngŵyl ‘Fringe’ Caeredin 2015.
Clustnodwyd nawdd i helpu cwmnïau Cymreig annibynnol i deithio a’r nod yn hynny o beth yw gwneud y mwyaf o’r sylw y byddant yn ei dderbyn gan hyrwyddwyr rhyngwladol yn yr arddangosfeydd hyn.
Bydd rhaglen Dance Roads yn cynnig cyfleoedd i deithio’n rhyngwladol, ac fe fydd yna raglen deithiol o waith gan goreograffwyr o bob un o wledydd partner y rhwydwaith – Ffrainc, yr Eidal, yr Iseldiroedd, Rwmania a Chymru, ym misoedd Mai a Mehefin 2016.
Mae rhaglenni eraill Coreo yn cynnwys rhaglen Artistiaid Cyswllt – Gwyn Emberton (2015) a Deborah Light (2016) -, cymorth i brosiect y mae Coreo’n bartner ynddo, y Dôm Dawns, fersiwn estynedig o raglen Fit 4 Busnes a phrosiectau ar y cyd â phartneriaid newydd.
Dywedodd Andy Eagle, cyfarwyddwr Chapter: “Mae Chapter yn falch iawn o fod wedi sicrhau dwy flynedd arall o nawdd ariannol er mwyn datblygu dawns ledled Cymru trwy gyfrwng prosiect Coreo Cymru. Gallwn symud ymlaen yn awr â nifer o brosiectau newydd ac edrych ymlaen at weld y British Dance Edition 2016 yn cael ei chynnal yng Nghaerdydd. Ar y cyd â Chanolfan Mileniwm Cymru, Glan yr Afon Casnewydd a Chwmni Dawns Cenedlaethol Cymru, bydd yr ŵyl hon, sy’n ddathliad o dalentau dawns o’r DG a Chymru, yn croesawu cynrychiolwyr rhyngwladol o bedwar ban byd.”
Chapter  ·  Coreo Cymru  ·  dawns
sylw ar yr adroddiad yma
Darllen pellach a awgrymir
Penodiad Elin Wyn yn gadeirydd ymddiriedolwyr Chapter
© Hawlfraint 2019 POBL CAERDYDD. Cedwir Bob Hawl.